Portorikaj sekaj arbaroj

Priskribo
eta|maldekstra|220px|Subtropika seka arbaro en Vieques.
La portorikaj sekaj arbaroj vegetas en areoj kiuj ricevas jare malpli ol  1000 mm da precipitaĵo.  Multaj el la arboj estas deciduaj, faligante siajn foliojn dum la seka sezono kiu normale daŭras ekde decembro ĝis julio  Murphy, P.G., Lugo, A.E., Murphy, A.J., Nepstad, D.C.  1995 :  The dry forests of Puerto Rico's south coast.  Pp. 178-209 in A.E. Lugo and C. Lowe (editors) Tropical Forests: Management and Ecology.  Springer-Verlag, New York..

Sekaj arbaroj ekzistas en du areoj en la insulo de Porto-Riko – laŭlonge de la suda marbordo de la insulo (en la seka pluvombro de Centra Montaro) kaj en la nordorienta angulo de la insulo apud Fajardo, kie la kombinaĵo de malalta altitudo kaj fortaj ventoj ekde la oceano (pasato) rezultas en sekan medion.   Sekaj arbaroj ankaŭ ekzistas sur la najbaraj ofŝoraj insuloj de Vieques, Culebra, Mona, Monito, Desecheo, Caja de Muertos kaj Cayo Santiago.

La plej granda parto de la studaĵoj enfokusigis la sudan marbordon – preskaŭ nenio estas publikigita pri la nordorienta seka arbaro. Studaĵoj rilate al ofŝoraj insuloj estas limigitaj al listoj de specioj kaj kvalitaj priskriboj de la vegetaĵaro.

Flaŭro
eta|220px|Psychilis krugii, endemia orkideo de sekaj la sekaj arbaroj sur kalkostxtonaj grundoj de la ekoregiono (Ŝtata Arbaro de Guánica).
Porto-rikaj sekaj arbaroj (kiel ĝenerale karibaj sekaj arbaroj) konsistas el malaltaj  (kutime <5 m), arbedecaj arboj.  La kanopeo estas ĉefe ĉiamverda (superregata de Gymnanthes lucida (eŭforbiacoj) sur kalkoŝtonaj grundoj), dum la plej alta tavolo estas konsiderinde pli sek-sezone decidua  Lugo, A. E., J. A. Gonzalez-Liboy, B. Cintrón, and K. Dugger 1978 : Structure, productivity and transpiration of a subtropical dry forest in Puerto Rico. Biotropica 10:278-291. Murphy, P. G., and A. E. Lugo  1986 : Structure and biomass of a subtropical dry forest in Puerto Rico. Biotropica 18:89-96..

Kvankam la plejmulto de la arbaroj estas neniigitaj por agrikulturo antaŭ la 40-aj jaroj, iuj arbareroj ankaŭ nuntempe restas. Areoj kiuj estis uzataj por produktado de  lignokarbo aŭ de palisoj, rapide (en 50 jaroj) restariĝis tiele, ke ili ne diferencas de multe pli maljunaj arbaroj  Molina Colón, S. 1998 :  Long-term recovery of a Caribbean dry forest after abandonment of different land uses in Guánica, Puerto Rico. Ph. D., University of Puerto Rico, Rio Piedras..

Krome, vastaj areoj de sekundara arbaro estas restariĝintaj sur abandonitaj agrikulturaj terenoj.  Malsame nur limigite uzitaj, iuj arbaroj je abandonitaj agroj  havas malpli da specioj ol naturaj arbaroj.  Ilia vojo al restarigo restas necerta.

La portorikaj sekaj arbaroj estas superregataj de plantoj el la familioj de rubiacoj, eŭforbiacoj, kaj mirtacoj.  Tiurilate ili similas la Jamajkajn sekajn arbarojn, sed klare diferencas de sekaj arbaroj sur la kontinento de Sudameriko kaj Centrameriko, kiuj estas superregataj de fabacoj kaj bignoniacoj  Gentry, A.H. 1995 : Diversity and floristic composition of neotropical dry forests.  Pp. 146-194 in S.H. Bullock, H.A. Mooney and E. Medina (editors) : Seasonally Dry Tropical Forests. Cambridge University Press, Cambridge..

La plej bona ekzemplo de sekaj arbaroj en Porto-Riko (kaj verŝajne, en tuta Karibujo) estas la Ŝtata Arbaro de Guánica  (Bosque Estatal de Guánica) apud la urbo Guánica.  En tiu ĉi arbaro oni faris la plimulton de la studaĵoj pri la sekaj arbaroj.

Referencoj

Vidu ankaŭ
 Ekologia klasifiko de la tersupraĵoj
 Flavŝultra agelajo
 Konservada stato de ekoregiono
 Meksikaj sekaj arbaroj

 Eksteraj ligiloj 

 Ekoregiono NT0226 : Portorikaj sekaj arbaroj (WWF) 
  Portorikaj sekaj arbaroj (WWF-Wildworld)
 Portorikaj sekaj arbaroj (Wildworld) - Nacia Geografia Societo 

 Portorikaj sekaj arbaroj (Globalspecies) 

Kategorio:Neotropisaj ekoregionoj
Kategorio:Tropikaj kaj subtropikaj sekaj foliarbaroj
Kategorio:Geografio de Porto-Riko